नई दिल्ली. काबुल से दिल्ली लौटते वक्त लाहौर जाने वाले पीएम नरेंद्र मोदी के दौरे पर कांग्रेस ने सवाल उठाए हैं। रविवार को कांग्रेस नेता मनीष तिवारी ने कहा, ''लगता है पीएम मोदी को नोबल पीस प्राइज का मच्छर काट गया है। नवाज शरीफ जी को तो काटा ही हुआ था।'' बता दें कि शुक्रवार को भी कांग्रेस ने कहा था कि मोदी की विजिट पहले से तय थी।
लाहौर में मोदी का टी-ब्रेक अचानक हुआ या पहले से तय था? कायम है सस्पेंस
लाहौर में पीएम नरेंद्र मोदी ने शुक्रवार को सिर्फ दो घंटा 40 मिनट गुजारे, लेकिन सरप्राइज विजिट का सस्पेंस अभी तक कायम है। पाकिस्तानी मीडिया का दावा है कि मोदी की विजिट पहले से ही तय थी। बता दें कि काबुल से लौटते वक्त मोदी नवाज शरीफ के घर पहुंचे थे। वहां उन्होंने नवाज की नातिन की शादी में भी हिस्सा लिया था।
क्या मोदी के पाक दौरे की तैयारियां पहले से थीं?
1. बशीर का भारत दौरा
- जानकारी के मुताबिक, पीएम मोदी के पाक दौरे की तैयारी सितंबर में ही शुरू हो गई थी।
- बताया जाता है कि पाकिस्तानी डिप्लोमैट सलमान बशीर एक प्राइवेट विजिट पर इंडिया आए थे। उसी दौरान इस दौरे को लेकर बातचीत हुई थी।
- स्टील कारोबारी सज्जन जिंदल ने इसकी अाखिरी तैयारी की।
2. जिंदल की मौजूदगी
- जिंदल दो दिन पहले से ही लाहौर में थे। मई 2014 में दिल्ली में और नवंबर 2014 में नेपाल में मोदी-शरीफ की मीटिंग में जिंदल का रोल रहा।
- जिंदल शरीफ के बर्थडे और नातिन की शादी में शरीक होने गए थे। इसे लेकर उन्होंने सोशल साइट पर ट्वीट किया था।
- dainikbhaskar.com ने मोदी के दौरे वाले दिन ही जिंदल के रोल को लेकर रिपोर्ट पब्लिश की थी। (पढ़ें पूरी खबर
)
3. लाहौर एटीसी को पहले से पता था
- पाकिस्तानी जियो टीवी के मुताबिक, मोदी का दौरान अचानक नहीं था।
- लाहौर एयर ट्रैफिक कंट्रोल को इसके बारे में गुरुवार यानी शरीफ के बर्थडे से एक दिन पहले ही जानकारी दी गई थी।
4. कांग्रेस भी लगा चुकी है प्लान्ड विजिट का आरोप
- शुक्रवार को ही कांग्रेस ने भी कहा था कि मोदी का दौरा अचानक नहीं था।
- कांग्रेस नेता आनंद शर्मा ने कहा था- कुछ दिनों से वहां एक कारोबारी, जिनके मोदी के साथ अच्छे रिश्ते हैं, पाकिस्तान में मौजूद हैं। उन्होंने ही यह मीटिंग फिक्स कराई थी।
... लेकिन मोदी का पाक दौरा अचानक ही हुआ, इसके फेवर में ये बातें
1. मोदी ने किया था नवाज को फोन
- पाकिस्तान के फॉरेन सेक्रेटरी एजाज चौधरी के मुताबिक, शुक्रवार सुबह 11.30 पर मोदी ने नवाज को फोन कर उनको 66वें जन्मदिन की बधाई दी। उसी दौरान उनकी विजिट तय हुई।
- चौधरी के मुताबिक, ''नवाज ने कहा- प्लीज आइए। आप हमारे मेहमान बनिए। प्लीज आइए और मेरे साथ चाय पीजिए।''
- इस पर मोदी ने कहा- हां, आ सकता हूं।
- जब मोदी लाहौर एयरपोर्ट पर उतरे तो नवाज ने उनसे कहा, "तो... आप आखिरकार आ गए।"
- मोदी ने कहा, "बेशक। बिल्कुल।" इसके बाद दोनों मुस्कुराए और गले लग गए।
2. राजनाथ ने इसे बताया था- इनोवेटिव डिप्लोमेसी
- शनिवार को एएनआई से बातचीत करते हुए होम मिनिस्टर राजनाथ सिंह ने कहा था कि यह दौरा पहले से तय नहीं था। यह इनोवेटिव डिप्लोमेसी है।
- उन्होंने कहा कि हम चौंक गए, जब हमें पता चला कि मोदी पाकिस्तान जा रहे हैं। (पढ़ें पूरी खबर
)
3. काबुल से मोदी का सुषमा को फोन
- सूत्रों ने dainikbhaskar.com को बताया कि मोदी ने काबुल से सुषमा को फोनकर कहा था कि वे इस्लामाबाद में मौजूद हाई कमिश्नर को लाहौर भेजें।
- सुषमा ने उन्हें दोबारा फोनकर बताया कि हाई कमिश्नर को पहुंचने में 3 घंटे लगेंगे।
- इस पर मोदी ने कहा कि ठीक है, उन्हें भी काबुल से लाहौर पहुंचने में इतना वक्त लग जाएगा।
आगे की स्लाइड्स में देखें फोटोज...
hin_Deva hin_Deva hin_Deva hin_Deva mar_Deva hin_Deva hin_Deva hin_Deva bho_Deva hin_Deva hin_Deva hin_Deva unk hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva unk awa_Deva hin_Deva hin_Deva hin_Deva hin_Deva